

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 23.augustā Nr.**434**

(prot.Nr.**20**, **13**.§)

**Par grozījumiem Daugavpils pilsētas pašvaldības iestādes “Sporta pārvalde” nolikumā**

Pamatojoties uz likuma „Par pašvaldībām” 21.panta pirmās daļas 8.punktu, Daugavpils pilsētas domes 2018.gada 17.maija lēmumu Nr.231 “Par Daugavpils Bērnu un jaunatnes sporta skolas reorganizāciju, profesionālās ievirzes sporta izglītības iestādes „Daugavpils Ledus sporta skola” un profesionālās ievirzes sporta izglītības iestādes „Daugavpils Individuālo sporta veidu skola” dibināšanu” un Daugavpils pilsētas domes 2018.gada 17.maija lēmumu Nr.232 “Par Daugavpils pilsētas pašvaldības profesionālās ievirzes sporta izglītības iestādes “Futbola centrs Daugavpils” nosaukuma maiņu”, ņemot vērā Daugavpils pilsētas domes Izglītības un kultūras jautājumu komitejas 2018.gada 16.augusta sēdes protokolu Nr.18, Daugavpils pilsētas domes Finanšu komitejas 2018.gada 16.augusta sēdes protokolu Nr.23, atklāti balsojot: PAR – 13 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

Izdarīt Daugavpils pilsētas pašvaldības iestādes “Sporta pārvalde” nolikumā Nr.2 (turpmāk - nolikums), kas apstiprināts ar Daugavpils pilsētas domes 2018.gada 8.marta lēmumu Nr.78 “Par Daugavpils pilsētas domes Sporta un jaunatnes departamenta likvidāciju, Daugavpils pilsētas pašvaldības iestādes “Sporta pārvalde” un Daugavpils pilsētas domes Jaunatnes nodaļas izveidošanu” šādus grozījumus:

1.Izteikt nolikuma 16.1.punktu šādā redakcijā:

“16.1. “Daugavpils Futbola skola” (adrese: Kandavas ielā 17A, Daugavpils).”

2. Pievienot nolikuma 16.3. un 16.4.punktus šādā redakcijā:

“16.3. “Daugavpils Ledus sporta skola” (adrese: Stacijas ielā 45A, Daugavpilī)”
“16.4. “Daugavpils Individuālo sporta veidu skola” (adrese: Kandavas ielā 17A, Daugavpilī)”

Domes priekšsēdētājs *(personiskais paraksts)*  R.Eigims